LUČKA UPRAVA SPLITSKO – DALMATINSKE

ŽUPANIJE

**SPLIT AND DALMATIA**

**COUNTY PORT AUTHORITY**

## PRILAZ BRAĆE KALITERNA 10, 21 000 SPLIT

**P R A V I L N I K**

**O VISINI LUČKIH PRISTOJBI U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA**

**( LUČKE TARIFE)**

## Split, travanj 2022. godine

Temeljem članka 54. točka 5. Zakona o pomorskom dobru i morskim lukama («Narodne novine», br. 158/03; 100/04; 141/06, 38/09, 123/11, 56/16 i 98/19) i čl. 19. st. 1. točka 5. Statuta Lučke uprave Splitsko - dalmatinske županije («Službeni glasnik Splitsko-dalmatinske županije», br. 6/99; 9/04 i 5/08) Upravno vijeće Lučke uprave Splitsko-dalmatinske županije na svojoj 01. sjednici, održanoj dana 05. travanj 2022. godine, donijelo je:

**P R A V I L N I K**

# O VISINI LUČKIH PRISTOJBI U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA

1. **OPĆE ODREDBE**

## Članak 1.

Ovim Pravilnikom određuju se kriteriji za određivanje pojedninog dijela luke kao i visina lučkih pristojbi koja će se naplaćivati u svim lukama otvorenim za javni promet županijskog i lokalnog značaja kojima upravlja Lučka uprava Splitsko-dalmatinske županije (u daljnjem tekstu: Lučka uprava).

## Članak 2.

Lučko područje, sidrište luke i privezišta se dijele na operativni dio, komunalni dio i nautički dio luke.

* ***operativni dio luke*** je dio luke otvorene za javni promet namijenjen za privez plovila u javnom pomorskom prometu, plovila za povremeni prijevoz putnika, teretnih plovila

i ostalih plovnih objekata i ribarskih plovila kada obavljaju djelatnost ukrcaja i iskrcaja, a u kojem se naplaćuje pristojba za upotrebu obale i brodska ležarina;

* ***komunalni dio luke*** je dio luke otvorene za javni promet namijenjen za stalni vez plovnog objekta čiji vlasnik ima prebivalište na području jedinice lokalne samouprave ili plovni objekt pretežito boravi na tom području i upisan je u upisnik brodova nadležne lučke kapetanije ili očevidnik brodica nadležne lučke kapetanije ili ispostave

i za korištenje kojeg se zaključuje ugovor o stalnom vezu s lučkom upravom i na kojem se u pravilu ne obavljaju gospodarske aktivnosti;

* ***nautički dio luke*** je dio luke namijenjen za privez nautičkih plovila u kojem se naplaćuje pristojba za vez;
* ***dnevni ili tranzitni vez*** je vez na nautičkom dijelu luke;
* ***zimovanjem u luci*** se smatra neprekinuti boravak plovila izvan nautičke sezone u luci na temelju sklopljenog ugovora o zimskom vezu s Lučkom upravom;
* ***sidrište luke*** je dio morskog akvatorija namijenjen za sigurno sidrenje i koji može biti opremljen napravama za vez ili bez naprava.

Cijeneći gospodarski interes i konkurentnost luke, Lučka uprava može za pojedinu luku i/ili korisnika luke dogovoriti drugačiji i/ili paušalni iznos lučkih pristojbi što se regulira posebnim ugovorom odnosno odlukom Upravnog vijeća Lučke uprave.

# LUČKE PRISTOJBE

## Članak 3.

*Lučke pristojbe su:*

* 1. **pristojba za upotrebu obale,**
  2. **brodska ležarina,**
  3. **pristojba za vez.**

**Pristojbu za upotrebu obale** plaća brod/brodica/jahta/plovni objekt koji koristi luku u svrhu ukrcavanja i/ili iskrcavanja putnika, vozila i tereta na operativnom dijelu luke.

Pristojba za upotrebu obale na iskrcajnom mjestu za ribarska plovila koja obavljaju gospodarski ribolov određuje se u simboličnom iznosu, odnosno najviše 10% od pristojbe za upotrebu obale koju plaćaju plovila za prijevoz tereta kada iskrcavaju ostali rasuti teret. **Brodsku ležarinu** plaća brod/brodica/jahta/plovni objekt kad koristi operativni dio obale u bilo koju svrhu, osim radi ukrcavanja ili iskrcavanja putnika, tereta i vozila te osim plovila u javnom pomorskom prijevozu koja su ishodili koncesiju temeljem natječaja.

**Pristojba za vez** plaća se za ribarski brod/brodicu, jahte, sportske ili druge brodove/brodice/plovne objekte na komunalnom i nautičkom dijelu luke prema nedjeljivom dužnom metru broda/brodice/plovnog objekta preko svega.

## Članak 4.

*KRITERIJI ZA ODREĐIVANJE LUČKIH PRISTOJBI SU:*

* **Pristojba za upotrebu obale za teretne brodove/brodice** određuje se prema nedjeljivoj toni ukupno ukrcanog/iskrcanog tereta u odnosu na vrstu tereta (generalni, rasuti, tekući, itd.), odnosno komada tereta ili teretnih vozila.
* **Pristojba za upotrebu obale za plovila za povremeni prijevoz putnika i jahte koje prevoze putnike** određuje se prema nedjeljivom dužnom metru plovila preko svega.
* Pristojba za upotrebu obale može se ugovoriti s Lučkom upravom u paušalnom iznosu za plovila koja obavljaju povremeni prijevoz putnika.
* **Pristojba za upotrebu obale za brodove koji obavljaju javni pomorski prijevoz** određuje se prema ukrcanom putniku i vozilu odnosno postotak od iznosa putne isprave za brodove u lokalnom putničkom prometu.
* **Brodska ležarina** se određuje prema nedjeljivom danu od 24 sata i nedjeljivom metru dužine broda/brodice/jahte/plovnog objekta preko svega i to:
  + kada istekne vrijeme predviđenom Pravilnikom o redu u luci za obavljanje lučke operacije,
  + kada brod koristi luku u neku drugu svrhu (npr. opskrba vodom, strujom, gorivom, itd.)

## Članak 5.

Kada brod/brodica/jahta/plovni objekt koristi sidrište luke:

* uređeno napravama za vez plaća pristojbu za vez umanjenu za 30%,
* bez naprava za vez plaća pristojbu za vez umanjenu za 50%.

Kada brod/brodica/jahta/plovni objekt koristi sidrište komunalnog odnosno nautičkog dijela luke plaća iznose iz stavka 1. ovoga članka u odnosu na iznose na komunalnom odnosno nautičkom dijelu luke.

## Članak 6.

Plovni objekt, odnosno njegov ovlašteni agent koji obavljaju prijevoz putnika, vozila ili roba, dužni su Lučkoj upravi promptno dati točne podatke o ukrcanim i iskrcanim putnicima, vozilima i teretu. Ukoliko takve podatke ne daju ili ako podaci ne budu točni, pristojba će se naplatiti prema punom kapacitetu plovnog objekta.

## Članak 7.

Lučke pristojbe ne plaća plovni objekt koji koristi luku za vrijeme akcije traganja i spašavanja.

Brodsku ležarinu ne plaća plovni objekt koji zbog lošeg vremena ima zabranu isplovljavanja izdanu od nadležne Lučke kapetanije.

# KATEGORIZACIJA LUKA

## Članak 8.

Luke otvorene za javni promet u nadležnosti Lučke uprave kategoriziraju se u :

* LUKE I. KATEGORIJE,
* LUKE II. KATEGORIJE,
* LUKE III. KATEGORIJE**.**

Lučka uprava pridržava pravo izmjene kategorizacije luka.

|  |  |  |  |
| --- | --- | --- | --- |
| **LUKE** | **I. KATEGORIJA** | **II. KATEGORIJA** | **III.KATEGORIJA** |
| **1.** | Bol | Baška Voda | Arbanija |
| **2.** | Hvar | Bobovišće | Drvenik |
| **3.** | Komiža | Brela-Soline | Drvenik Mali |
| **4.** | Makarska | Gradac | Drvenik Veli |
| **5.** | Stari Grad | Jelsa | Igrane |
| **6.** | Supetar | Marina | Kaštel Lukšić |
| **7.** | Trogir | Maslinica | Kaštel Kambelovac |
| **8.** | Vis | Milna | Kaštel Gomilica |
| **9.** |  | Omiš | Kaštel Stari |

|  |  |  |  |
| --- | --- | --- | --- |
| **10.** |  | Povlja | Kaštel Sućurac |
| **11.** |  | Pučišća | Krilo Jesenice |
| **12.** |  | Splitska | Mimice |
| **13.** |  | Stomorska | Mirca |
| **14.** |  | Sućuraj | Nečujam |
| **15.** |  | Vrboska | Podgora |
| **16.** |  | Postira | Pisak |
| **17.** |  | Rogač | Seget Donji |
| **18.** |  | Stobreč | Slatine |
| **19.** |  | Sumartin | Sutivan |
| **20.** |  |  | Vinišće |
| **21.** |  |  | Vira |
| **22.** |  |  | Vranjic |
| **23.** |  |  | Zaostrog |
| **24.** |  |  | Živogošće |

# PRISTOJBE ZA UPOTREBU OBALE

**Članak 9.**

Pristojbe za upotrebu obale utvrđuju se u sljedećim iznosima:

# MEĐUNARODNI (LINIJSKI) PUTNIČKI PROMET

TABLICA I.:

|  |  |  |
| --- | --- | --- |
| **STAVKA** | **OSNOVA** | **IZNOS u**  **kunama** |
| Putnik | po broju | 12,00 |
| Osobni automobil | po komadu - broju | 12,50 |
| Motocikl, skuter, moped | po komadu - broju | 7,50 |
| Motocikl s prikolicom, prtljažna kolica | po komadu - broju | 14,00 |
| Kombi, kamp kućica, trajler, karavan – do 5 m dužine | po komadu - broju | 17,00 |
| Kombi, kamp kućica, trajler, karavan – preko 5 m dužine | po komadu - broju | 18,00 |
| Autobus do 30 mjesta | po komadu - broju | 40,00 |

|  |  |  |
| --- | --- | --- |
| Autobus | po komadu - broju | 45,00 |
| Teretno vozilo – do 14 m | po komadu - broju | 45,00 |
| Teretno vozilo- preko 14 m | po komadu - broju | 55,00 |
| Motocikli i bicikli | po komadu - broju | 7,50 |

***NAPOMENA UZ TABLICU I.*:**

* + *lučka pristojba plaća se po ukrcanom i/ili po iskrcanom putniku odnosno vozilu;*
  + *pod putnikom u tranzitu smatra se putnik na kružnom putovanju koji se nalazi na brodu u vrijeme dolaska broda u luku, a utvrđuje se prema popisu putnika;*
  + *iznos pristojbi u međunarodnom prometu može se ugovoriti s brodarom po povlaštenoj cijeni posebnim ugovorom, odnosno Odlukom Upravnog vijeća Lučke uprave;*
  + *prikolica se posebno računa kao i kamion i/ili cisterna.*

# LOKALNI PUTNIČKI LINIJSKI PROMET

TABLICA II.:

|  |  |  |
| --- | --- | --- |
| ***R.B.*** | ***L U Č K A P R I S TO J B A*** | ***KN*** |
| **1.** | po putniku | 7,50 |
| **2.** | po putniku u tranzitu | 7,50 |
| **3.** | osobni automobili | 22,50 |
| **4.** | kamp kućice, auto kuće, kombi, traktori i trajleri dužine do 5,0 m | 40,00 |
| **5.** | kamp kućice,auto kuće, kombi, traktori i trajleri  dužine iznad 5,0 m | 49,00 |
| **6.** | prtljažna kolica dužine do 3,00 m | 14,00 |
| **7.** | autobusi ( do 30 mjesta) | 102,00 |
| **8.** | autobusi ( iznad 30 mjesta ) | 170,00 |
| **9.** | kamioni i prikolice nosivosti do 5 t | 40,00 |
| **10.** | kamioni i prikolice nosivosti iznad 5 t dodatno još na svaku tonu nosivosti | 5,50 |
| **11.** | katamarani i hidrokrilci koji obavljaju transfere i izletničke  ture - po putniku | 5,00 |
| **12.** | izletnički brodovi (trabakuli) na jednodnevnim izletima, taxi plovila (barkarioli) - po m/LOA | 2,00 |
| **13.** | Motocikli i bicikli | 6,00 |

***NAPOMENA UZ TABLICU II.*:**

* *lučka pristojba plaća se po ukrcanom putniku odnosno vozilu;*
* *pod putnikom u tranzitu smatra se putnik na kružnom putovanju koji se nalazi na brodu u vrijeme dolaska broda u luku, a utvrđuje se prema popisu putnika;*
* *iznos pristojbi, poglavito u lokalnom prometu, mogu se ugovoriti s brodarom po povlaštenoj cijeni posebnim ugovorom, odnosno Odlukom Upravnog vijeća Lučke uprave;*
* *trabakuli na kružnim putovanjima ne plaćaju pristojbu za upotrebu obale po putniku u tranzitu;*
* *brodovi u lokalnom linijskom pomorskom prometu koji obavljaju temeljem državne koncesije i/ili koncesije dane za linijski promet od strane regionalnog i/ili lokalne samouprave plaćaju lučku pristojbu za uporabu obale u iznosu od 6% od obračunate putne karte/putne isprave po putniku odnosno jedinici obračuna iz Tablice II.*

# BRODOVI NA KRUŽNIM PUTOVANJIMA U MEĐUNARODNOJ PLOVIDBI

TABLICA III.:

|  |  |  |
| --- | --- | --- |
| **STAVKA** | **OSNOVA** | **IZNOS (kn)** |
|  |  |  |
|  | BRT-dg BRT-gg |  |
|  |  |  |
|  | do 4000 | 3400,00 |
|  |  |  |
|  | od 4001 do 6000 | 0,88 |
|  |  |  |
|  | od 6001 do 10000 | 0,85 |
|  |  |  |
|  | od 10001 do 15000 | 0,82 |
|  |  |  |
|  | od 15001 do 20000 | 0,79 |
|  |  |  |
|  | od 20001 do 25000 | 0,76 |
|  |  |  |
|  | od 25001 do 30000 | 0,73 |
|  |  |  |
|  | od 30001 do 35000 | 0,70 |
|  |  |  |
|  | od 35001 do 40000 | 0,67 |
|  |  |  |
|  | od 40001 do 50000 | 0,64 |
|  |  |  |
|  |  |  |
|  |  |  |
|  | od 50001 do 60000 | 0,61 |
|  |  |  |
|  | od 60001 do 70000 | 0,58 |
|  |  |  |

|  |  |  |
| --- | --- | --- |
|  | od 70001 do 80000 | 0,55 |
|  |  |  |
|  | od 80001 do 90000 | 0,52 |
|  |  |  |
|  | od 90001 do --------- | 0,49 |
|  |  |  |
| Brodovi na sidrištu | 50% iznosa po BRT za brodove vezane uz obalu + 100 % pristojba po osnovi putnik | |
|  |
|  | |
| Pristojba za upotrebu obale po osnovi putnika | | |
|  | | |
| po putniku u tranzitu | putnik | 8,77 kn |
|  |  |
|  |
| po ukrcanom/iskrc anom putniku | putnik | 15,56 kn |
|  |  |
|  |
| Pristojba za upotrebu obale po osnovi članova posade | | |
|  | | |
| Izmjena posade | 50% tarife po ukrcanom/iskrcanom putniku | |
|  |
|  | |

# TERETNI PROMET

TABLICA IV.:

|  |  |  |
| --- | --- | --- |
| **4. TERETNI PROMET** | | |
| **STAVKA** | **OSNOVA** | **U KN** |
| Cement, ugljen, koks, željezna ruda, kvarcni pijesak, boksit, i druge rude | nedjeljiva tona | 2,88 |
| Glinica, petrolkoks, staro željezo, fosfati, kalij klorid, monoamonijev fosfat | nedjeljiva tona | 4,60 |
| Žitarice, uljarice | nedjeljiva tona | 5,75 |
| Umjetna gnojiva | nedjeljiva tona | 4,90 |
| Granulirani kamen, pijesak, piljevina | nedjeljiva tona | 2,60 |
| Ostali rasuti tereti | nedjeljiva tona | 5,75 |
| Tekući tereti – vino, ocat, vinski destilati, bitumen tekući, jestiva ulja, maziva ulja i  masnoće vegetabilnog porijekla, latex, kemikalije i melasa | nedjeljiva tona | 6,90 |
| Nafta i naftni derivati | nedjeljiva tona | 7,50 |
| Drvo | nedjeljiva tona | 7,80 |
| Živa stoka | nedjeljiva tona | 8,05 |
| Kontejneri | nedjeljiva tona | 5,75 |

|  |  |  |
| --- | --- | --- |
| Južno voće, banane | nedjeljiva tona | 6,33 |
| Ostali generalni tereti | nedjeljiva tona | 7,20 |
| Vozila, vozila s teretom | nedjeljiva tona | 10,06 |
| Eksplozivi i drugi opasni tereti | nedjeljiva tona | 15,24 |

## NAPOMENA UZ TABLICU IV.:

*Pristojba se plaća:*

* *za iskrcaj tekućeg tereta u cisternama ili plinskih boca u kamionima - po kamionu odnosno prijevoznom vozilu u iznosu od 10% od cijene prijevozne karte;*
* *za građevnski i ostali materijal, namirnice i sl. – po kamionu odnosno prijevoznom vozilu u iznosu od 10% od cijene prijevozne karte;*
* *za teretne brodove, koćare, plivaričare i ostale ribarske brodove u matičnoj luci upisa naknada se može ugovarati paušalno;*
* *tehničkim plovnim objektima smatraju se dizalice, grtalice, teglenice i sl.;*
* *na pumpama za ukrcaj goriva - pristojba se ne plaća;*
* *za ribarske brodove - pristojba se ne plaća (ovo se ne odnosi za prekrcaj ribe za transport pri*

*čemu se primjenjuju tarife iz gornje tablice);*

* *za ukrcaj i iskrcaj tekućeg tereta ili plina u cisternama obračun se radi po broju - komadu vozila iz Tablice II. plus po cijeni punog kapaciteta cisterne za eksploziv i drugi opasni teret. Obračun se vrši za iskrcaj i ukrcaj ispražnjenog nedegaziranog tanka;*
* *za kamion koji prevozi plinske boce obračun se vrši po toni nosivosti vozila iz Tablice II.*

*plus po cijeni brutto ukrcanog tereta (težina pune boce) po cjeniku za eksplozivni teret. Obračun se vrši za iskrcaj punog kamiona po deklaraciji, a pri povratu za ukrcaj računa se da je kamion još 1/3 pun.*

# BRODSKA LEŽARINA

**Članak 10*.***

Brodska ležarina plaća se za plovni objekt koji koristi luku u bilo koju svrhu, osim radi ukrcavanja ili iskrcavanja putnika, tereta i vozila.

Za operaciju ukrcaja/iskrcaja putnika i vozila odobrava se do **2 sata,** a nakon čega plovni objekt mora napustiti luku ili u suprotnom plaća uz pristojbu za upotrebu obale i brodsku ležarinu, bilo uz obalu ili na sidrištu, osim za brodove na kružnim putovanjima u međunarodnoj plovidbi kojima se odobrava **do 8 sati** za operaciju iskrcaja/ukrcaja putnika i vozila, a nakon čega se plaća brodska ležarina, bilo da je brod uz obalu ili na sidrištu.

Za *teretne brodove* operacija ukrcaja/iskrcaja najavljuje se Lučkoj upravi nakon čega ona odobrava razumno vrijeme istekom kojeg plovni objekt plaća brodsku ležarinu.

*Linijski brodovi u domaćem prometu,* a koji imaju državnu ili županijsku koncesiju za liniju i najavljeni cjelogodišnji red plovidbe, ne plaćaju brodsku ležarinu (noćenje).

*Linijski brodovi u međunarodnom prometu* i sezonskom domaćem prometu plaćaju nakon operacije ukrcaj/iskrcaj brodsku ležarinu.

*Brodovi na kružnim putovanjima, katamarani i hidrokrilci u transferima i izletničkim turama, kao i izletnički brodovi (trabakuli)* plaćaju brodsku ležarinu.

**Članak 11.**

Brodska ležarina obračunava se prema Tablici V. TABLICA V.:

|  |  |  |  |
| --- | --- | --- | --- |
| **RED. BR.** | **STAVKA** | **OSNOVA** | **IZNOS U kn** |
| 1. | Plovila za prijevoz putnika i plovila za prijevoz tereta | *Prema nedjeljivom danu od 24 sata i nedjeljivom dužnom metru plovila* | **20,00 kn** |
| 2. | Putnička plovila za višednevne izletnička (kružna) putovanja u domaćem prometu | *Prema nedjeljivom danu od 24 sata i nedjeljivom dužnom metru plovila* | **17,00 kn** |
| 3. | Putnička plovila za jednodnevne izlete i taksi u domaćem prometu |  | **17,00 kn** |
| 4. | Brodovi na kružnim putovanjima u međunarodnoj plovidbi | *Prema nedjeljivom danu od 24 sata i nedjeljivom dužnom metru plovila* | **45,00 kn** |
| 5. | Ribarska plovila | *Prema nedjeljivom danu od 24 sata i nedjeljivom dužnom metru plovila* | **3,00 kn** |

# NAPOMENA UZ TABLICU V.:

*-Cjenik iz Tablice V. vrijedi za luke I. Kategorije, izimno za luke Bol, Makarska, Komiža i Supetar za plovila iz točke 2.i 3. cijena iznosi* ***15,00 kn****, a za luke II. i III. kategorije za plovila iz toč. 2. i 3. gore cijena iznosi* ***12,00 kn;***

* *Trabakuli za kružna putovanja ili jednodnevne izlete plaćaju puni iznos pristojbi bez obzira bili privezani uz obalu, u četverovez ili bokom ili pak bokom uz drugi brod. Brodovi koji su vezani bokom uz drugi brod i to 3 i više u redu plaćaju 50% pristojbe.*

## Članak 12.

Za koćare, plivaričare i ostale ribarske brodove i brodice matične luke upisa, kao i sportsko

- rekreativne brodice domicilnog stanovništva brodska ležarina može se ugovoriti paušalno.

## Članak 13.

Za brodove u raspremi će se, nakon rješenja nadležne Lučke kapetanije, ležarina ugovarati posebno s Lučkom upravom.

# PRISTOJBA ZA VEZ

## Članak 14.

Pristojba za vez plaća se po nedjeljivom dužnom metru i nedjeljivom danu boravka plovnog objekta u luci računajući dužinu preko svega (LOA), a naplaćuje se nakon 2 sata provedenog na vezu i to prema sljedećoj tablici:

TABLICA VI.:

|  |  |
| --- | --- |
| ***KATEGORIJA LUKA*** | **HVAR (I. KATEGORIJA)** |
| ***dužina broda u m (LOA)*** | **kn/m** |
| do 10 m | 30 |
| od 10,01 do 15 m | 37,5 |
| od 15,01 do 20 m | 45 |
| od 20,01 do 30 m | 60 |
| od 30,01 do 40 m | 75 |
| od 40,01 do 50 m | 112,5 |
| od 50,01 do 70 m | 150 |
| od 70,01 m | 200 |

TABLICA VII.:

|  |  |
| --- | --- |
| ***KATEGORIJA LUKA*** | **VIS, KOMIŽA, BOL, MAKARSKA, STARI GRAD I TROGIR (I. KATEGORIJA)** |
| ***dužina broda u m (LOA)*** | **kn/m** |
| do 10 m | 22,5 |
| od 10,01 do 15 m | 33,75 |
| od 15,01 do 20 m | 37,5 |
| od 20,01 do 30 m | 48,75 |
| od 30,01 do 40 m | 67,5 |
| od 40,01 do 50 m | 82,5 |
| od 50,01 do 70 m | 112,5 |
| od 70,01 m | 150 |

TABLICA VIII.:

|  |  |  |
| --- | --- | --- |
| ***KATEGORIJA LUKA*** | **II.** | **III.** |
| ***dužina broda u m (LOA)*** | **kn/m** | **kn/m** |
| do 10 m | 18,75 | 15 |
| od 10,01 do 15 m | 22,5 | 18,75 |
| od 15,01 do 20 m | 30 | 22,5 |

|  |  |  |
| --- | --- | --- |
| od 20,01 do 30 m | 37,5 | 30 |
| od 30,01 m | 45 | 37,5 |

***NAPOMENA UZ TABLICU VI., VII. i VIII.:***

*- gornje pristojbe plaćaju plovni objekti i to u punom iznosu bez obzira na odobreni način veza, kao i na to jesu li vezani uz obalu ili bokom na drugi plovni objekt i/ili četverovez. Katamarani plaćaju cijenu po dužnom metru pomnoženo s 1,60.*

# PRISTOJBA ZA VEZ NA OPERATIVNOM DIJELU LUKE ZA BRODOVE I BRODICE – ZIMSKI VEZ

**Članak 15.**

Zimovanje brodova i brodica je moguće jedino na nautičkom dijelu luke. Brodovi na zimovanju moraju sklopiti ugovor s Lučkom upravom, a ugovoreno vrijeme zimovanja ne smije biti dulje od 01. listopada tekuće godine do 30. travnja iduće godine (ovisno o mogućnostima, zimovanje se može i produljiti).

|  |  |  |
| --- | --- | --- |
| Red.br. | Osnova za lučku pristojbu (dužina broda) | Iznos u kunama/mjesečno |
| 1. | do 6,00 m | 300,00 |
| 2. | do 8,00 m | 400,00 |
| 3. | do 10,00 m | 500,00 |
| 4. | do 12,00 m | 700,00 |
| 5. | do 14,00 m | 900,00 |
| 6. | do 16,00 m | 1.100,00 |
| 7. | do 18,00 m | 1.300,00 |
| 8. | do 20,00 m | 1.500,00 |
| 9. | do 25,00 m | 1.700,00 |
| 10. | do 30,00 m | 2.000,00 |
| 11. | do 35,00 m | 2.500,00 |
| 12. | Iznad 35,00 m/LOA | 100,00 |
| 13. | Iznad 45,00 m/LOA | 200,00 |

## KRITERIJI I VISINA MAKSIMALNIH LUČKIH PRISTOJBI ZA STALNI VEZ NA KOMUNALNOM DIJELU LUKE

* Brod/brodica prema nedjeljivom dužnom metru preko svega maksimalno 200,00 kuna godišnje u prvoj zoni.
* Brod/brodica namijenjen za gospodarstvo, posebice za gospodarski ribolov i prijevoz putnika plaćaju maksimalno 50% od naknade iz alineje 1.

## Članak 16.

Sve lučke pristojbe plaćaju se u pravilu gotovinskim putem ovlaštenoj osobi Lučke uprave u luci, a koja plovnom objektu izdaje račun. Ovo pravilo vrijedi bez iznimke za jahte, ribarske brodove i brodice, trabakule na kružnim putovanjima i trabakule na jednodnevnim izletima i taksi brodove/brodice.

Iznimno od gornjeg pravila plovni objekti mogu podmirivati lučke pristojbe putem svog ovlaštenog agenta, uz prethodnu najavu agenta, ali zapovjednik plovnog objekta mora ovlaštenoj osobi Lučke uprave u luci potpisati i brodskim pečatom ovjeriti službenu izjavu s elementima identifikacije broda i temelja za obračun lučke pristojbe.

Ukoliko plovni objekt odnosno njegov zapovjednik ne postupi sukladno gornjim odredbama, Lučka uprava će prema brodu primijeniti odredbe članka 6. ovog Pravilnika.

# PRIJELAZNE I ZAVRŠNE ODREDBE

## Članak 17.

Lučka uprava, odnosno od nje ovlaštene osobe opslužuju plovne objekte korištenjem infrastrukture i suprastrukture koji su sadržani u cijeni lučkih pristojbi temeljem ovog Pravilnika.

Visinu lučkih pristojbi utvrđuje Upravno vijeće Lučke uprave.

## Članak 18.

Stupanjem na snagu ovog Pravilnika prestaju važiti svi dosadašnji Pravilnici i Odluke o lučkim pristojbama.

## Članak 19.

Ovaj Pravilnik stupa na snagu osmog dana od dana objave na oglasnoj ploči Lučke uprave. Ur.br.

Split, 05. Travnja 2022.g.

# PREDSJEDNIK UPRAVNOG VIJEĆA

**Miljenko Dražić v.r.**

# RAVNATELJ

**Domagoj Maroević, dipl.iur.,v.r.**

Ovaj Pravilnik objavljen je na oglasnoj ploči Lučke uprave Splitsko-dalmatinske županije

05. travanj 2022. godine, a stupio je na snagu 03.05. 2022. godine.